Amund Nilsen Gloppe

Amund Nilsen Gloppe (født 1737, død e. 1801) var en norsk bygdesnekker, tømmermann og byggmester som huskes for sine kirker.

Patronymet staves iblant Nielsen eller Nielssen, og han sies å stamme fra Fåberg, nærmere bestemt Vingrom, idet man antar at det dreier seg om Amund Gilbergstuen. Rundt 1770 eller noe etter slo han seg ned ved Biri, der han giftet seg i 1774. Han omtales i bygdebøkene med etternavnet Gloppe, etter bruket Gloppe, som lå under prestegården.

Gloppe oppførte en rekke gårdsbygninger i Biri, og han skal også ha stått for innredning. Senere utførte han arbeid for glassverket på Gjøvik.

Det han huskes best for i dag, er imidlertid fire kirker som ble oppført i det nordlige mjøsområdet. I alle tilfellene dreier det seg om laftede korskirker med takrytter over krysset. Det er likhetstrekk i valg av tekniske løsninger som gjør at alle kirkene knyttes til Gloppe. Dette gjelder særlig kirken i Vardal.

Verker i utvalg 
 Biri kirke (innviet 1777)
 Seegård kirke, Snertingdal (innviet 1781, brant 1994)
 Brøttum kirke, Ringsaker (oppført 1787–92, men innviet 1790)
 Vardal kirke (innviet 1803)

Referanser

Kilder 
 Amund Nielsen Gloppe i Norsk kunstnerleksikon
 
 

 
Dødsår ikke oppgitt